EkBass/fiwiki-20250220-pages-articles huggingface dataset:
Eduard Kojnok

Eduard Kojnok (14. elokuuta 1933 – 27. lokakuuta 2011) oli slovakialainen roomalaiskatolinen piispa. Hänet vihittiin papiksi 24. kesäkuuta 1956 ja nimitettiin Rožňavan hiippakunnan piispaksi 14. helmikuuta 1990. Piispaksi vihkiminen seurasi 18. maaliskuuta. Pääkonsekraattorina toimi Jozef Tomko, jota avustivat Ján Sokol ja Ján Chryzostom Korec.Catholic-Hierarchy.org: Bishop Eduard Kojnok Kojnok jäi eläkkeelle 27. joulukuuta 2008. == Lähteet == Luokka:Slovakialaiset papit Luokka:Katoliset piispat Luokka:Vuonna 1933 syntyneet Luokka:Vuonna 2011 kuolleet
Säästäväisyyspäivä

Kansainvälinen säästäväisyyspäivä on 31. lokakuuta vietettävä kansainvälinen vuosipäivä. Sai alkunsa vuonna 1924 Milanossa, kun ensimmäinen säästöpankkikongressi lausui toivomuksen siitä, että kokouksen päättymispäivä 31.10. julistettaisiin kaikkialla säästämisen päiväksi. Säästäväisyyspäivän tavoitteena on kertoa erityisesti lapsille ja nuorille säästämisen tärkeydestä. Suomessa Säästöpankit ovat viettäneet säästäväisyysviikkoa vuodesta 1926 lähtien. ==Lähteet== Luokka:Kansainväliset vuosipäivät Luokka:Säästöpankit
Tiikerikalat

Tiikerikalat (Datnioididae) on ahvenkaloihin kuuluva kalaheimo. Heimon lajeja tavataan makeista ja murtovesistä eteläisen Aasian alueella. ==Taksonomia== Tiikerikalojen heimoon kuuluu 1 suku ja 4-5 lajia. Lajit ovat tiikerikala (Datnioides microlepis), raitatiikerikala (Datnioides quadrifasciatus), Datnioides campbelli, Datnioides puclher ja Datnioides undecimradiatus. Tiikerikalojen taksonomia on osittain epäselvä. Aikaisemmin niiden katsottiin kuuluvaksi kolmipyrstöjen (Lobotidae) heimoon. Eräät kalatieteilijät, muun muassa Joseph S. Nelson luokittelevat tiikerikalat kuuluvaksi edelleen samaan heimoon kolmipyrstöjen kanssa, vaikka tämän ryhmän monofyleettisyydestä ei ole varmuutta. ==Anatomia== Tiikerikalalajit ovat ruumiinrakenteeltaan korkeita ja litteähköjä kaloja. Selkäeviä on kaksi, joista takimmainen on pyöristynyt. Myös peräevä on pyöreähkö. Lajeille on tyypillistä tummat pystyraidat. ==Levinneisyys== Tiikerikalat elävät makeissa vesissä, ja raitatiikerikala myös murtovesissä. Niitä tavataan eteläisessä Aasian alueella, joka ulottuu Intiasta Borneoon. Eräitä lajeja, kuten tiikerikalaa pidetään myös akvvarioissa ja tiikerikala on myös arvostettu ruokakala esimerkiksi Thaimaassa. ==Lähteet== Luokka:Percoidei
Hackney Downsin rautatieasema

Hackney Downsin rautatieasema on National Express East Anglian ylläpitämä lähiliikenteen asema Hackneyn alueella Lontoossa. Asema on Lontoon matkakortin maksualueella 2. Hackney Downsin asemalta on liikennettä Lontoon Cityyn Liverpool Streetin rautatieasemalle sekä pohjoiseen ja koilliseen Chingfordin, Cheshuntin, Hertford Eastin ja Enfield Townin suuntiin. Tiedosto:Hackney Downs stn fast northbound.JPG|Aseman laiturialue Tiedosto:Hackney Downs stn signage.JPG Tiedosto:Hackney downs bridge 1.jpg|Dalston Lane -katu alikulkutunnelissa aseman kohdalla == Lähteet == == Aiheesta muualla == *Hackney Downsin asema National Railin sivuilla Luokka:Hackneyn rakennukset ja rakennelmat Luokka:Lontoon rautatieliikennepaikat Luokka:London Overgroundin asemat
Liverpool Streetin asema

Liverpool Streetin asema on rautatie- ja metrokompleksi Lontoon Cityssä. Se on Lontoon kolmanneksi vilkkain asema Waterloon ja Victorian jälkeen 123 miljoonalla vuosittaisella vierailijallaan. Asema avattiin vuonna 1874. Luokka:Lontoon Cityn metroasemat Luokka:Lontoon rautatieliikennepaikat Luokka:London Overgroundin asemat Luokka:Crossrailin asemat
Mediverkko

Mediverkko on suomalainen sosiaali- ja terveyspalveluyritys, joka toimii yhteistyössä julkisen sektorin kanssa. Mediverkon palvelut kattavat perusterveydenhuollon, suun terveydenhuollon, vanhusten hoivan ja lastensuojelun. Henkilöstöpalveluiden ja ulkoistusten lisäksi Mediverkko toimii kuluttajamarkkinoilla hoivan ja suun terveydenhuollon alalla. Mediverkko on toimialallaan yksi nopeimmin kasvaneista yrityksistä Suomessa, ja se työllistää lähes 2 000 sosiaali- ja terveydenhuollon ammattilaista. Liikevaihto vuonna 2013 oli lähes 100 miljoonaa euroa.Mediverkko Yritys Mediverkon suurimmat omistajat ovat yrityksen johto, perustajalääkärit, avainhenkilöstö, Keskinäinen Eläkeyhtiö Varma, Keskinäinen Eläkevakuutusyhtiö Ilmarinen sekä joukko yksityishenkilöitä. ==Osaksi Mehiläistä== Mediverkko ja Mehiläinen yhdistyivät tammikuussa 2015. Uuden yhtiön toimitusjohtaja on Mediverkon perustajaosakas ja toimitusjohtaja Janne-Olli Järvenpää. ==Lähteet== ==Aiheesta muualla== *Kotisivut Luokka:Suomalaiset terveyspalveluyritykset Luokka:Helsinkiläiset yritykset
Justo Rufino Barrios

Justo Rufino Barrios Auyón (19. heinäkuuta 1835 San Lorenzo, Guatemala – 2. huhtikuuta 1885 Chalchuapa, El Salvador) oli guatemalalainen sotilas ja poliitikko, joka toimi maan presidenttinä 1873–1885. Hänet tunnettiin liberaaleista uudistuksistaan ja tavoitteestaan yhdistää Keski-Amerikka uudelleen. Barrios ja Miguel García Granados yrittivät kahdesti vallankumousta, ja he onnistuivat toisella yrittämällä 1871. García Granados nousi ensin presidentiksi, mutta Barrios korvasi hänet 1873.Valtonen, s. 285–286. Barriosin hallinto teki monia uudistuksia ja pienenski kirkon valtaa. Hänet valittiin toiselle kaudelle 1879, ja hän johti käytännössä diktaattorina. Barriosin aikana valtio painosti kahvin, banaanin, kumin ja kaakaon vientiin, jolloin konservatiivieliitti menetti asemansa, sillä sen vauraus perustui kokkinellin vientiin ja karjatalouteen. Kahvi ohittikin kokkinellin maan tärkeimpänä vientituotteena. Kahvintuotannin selkeä lisäys johti myös moniin tiehankkeisiin ja pankkien perustamiseen. Barriosin haaveena oli herättää eloon Keski-Amerikan liittovaltio. Naapurimaat eivät kuitenkaan tukeneet Barriosin hanketta, vain Honduras osoitti lievää kiinnostusta. Barrios yritti luoda liittovaltion ensin rauhanomaisesti, mutta sitten päätyi voimakeinoihin. Hän julisti 1885 liittovaltion perustetuksi ja vaati muiden Keski-Amerikan valtioiden edustajia Guatemalassa kokoontuvaan kansalliskokoukseen. Barrios kuoli El Salvadoria vastaan käydyssä Chalchuapan taistelussa. == Lähteet == * === Viitteet === == Aiheesta muualla == Luokka:Guatemalan presidentit Luokka:Vuonna 1835 syntyneet Luokka:Vuonna 1885 kuolleet
Worcesterin linna

Worcesterin linna oli normanni Urse d'Abetotin Worcesteriin rakennuttama linnoitus, joka on nykyisin täysin raunioitunut. Normannivalloituksen jälkeen Vilhelm Valloittaja antoi käskyn rakentaa linnoja anglosaksien suuriin kaupunkeihin. Vuosien 1068 ja 1069 välisenä aikana rakennettu Worcesterin linna sijaitsi eräässä tällaisessa kaupungissa. Linna sijaitsi Severnjoen varrella ja hyödynsi vanhoja anglosaksien aikaisia puolustusvalleja. Urse d'Abetot nimitettiin Worcesterin sheriffiksi. Ulompi suojavalli kulki tuomiokirkon hautausmaan lävitse, minkä vuoksi Yorkin arkkipiispa Ealdred kirosi d'Abetotin. Vuonna 1113 walesilaiset hyökkäsivät Worcesteriin ja murtautuivat ulkomuurin sisäpuolelle, jossa sytyttivät rakennuksia tuleen. Juhana Maaton käski vuonna 1204 sheriffiä rakentamaan linnan portin hyvälaatuisesta kivestä. == Lähteet == Luokka:Englannin linnat Linna
PostEurop

PostEurop (Association of European Public Postal Operators) on Euroopan julkisten postioperaattorien yhdistys. Se on yksi Maailman postiliiton (UPU) jäsenyhdistyksistä. PostEurop perustettiin vuonna 1993 yksinkertaistamaan postien vaihtoa Euroopassa CEPTin (posti- ja telehallintojen eurooppalaisen konferenssin) keskittyessä teleliikenteeseen. PostEuropin pääkonttori sijaitsee Brysselissä, Belgiassa. Vuodesta 1993 PostEurop on koordinoinut EUROPA-postimerkkien julkaisua. == Jäsenmaat== Maa Postioperaattori Vuosi Posten Åland 2013 TNT Post 1993 Posta Shqiptare 1993 HayPost 2008 Bpost 1993 ROWSPAN=3 BH Pošta 1996 Hrvatska Pošta Mostar 2008 Pošte Srpske 2008 Bulgarian Posts 1993 Correos y Telégrafos 1993 Georgian Post 2012 Guernsey Post 1995 An Post 1993 Íslandspóstur 1993 Royal Mail 1993 Poste italiane 1993 Österreichische Post 1993 Jersey Post 1995 Kazpost 2011 Hellenic Post-ELTA 1993 Hrvatska pošta 1993 Cyprus Post 1993 Latvijas Pasts 1993 Liechtensteinische Post 1993 Lietuvos paštas 1993 P&T; Luxembourg 1993 Makedonska Posta 1996 MaltaPost 1993 Isle of Man Post Office 1995 Posta Moldovei 1996 La Poste Monaco 1994 Pošta Crne Gore 2008 Posten Norge 1993 CTT Correios de Portugal 1993 Poczta Polska 1993 La Poste 1993 Posta Romana 1993 PostNord Sverige 1993 Deutsche Post 1993 Poste sammarinesi 1994 Pošta Srbije 2003 Slovenská pošta 1993 Pošta Slovenije 1993 Posti Group 1993 Swiss Post 1993 PostNord Danmark 1993 Česká pošta 1993 Turkish PTT 1993 Ukrposhta 1994 Magyar Posta 1993 Belpochta 2008 Poste Vaticane 2012 Russian Post 1994 Eesti Post 1994 == Aiheesta muualla== *PostEuropin kotisivut *Maailman postiliiton kotisivut Luokka:Postiyhtiöt
Anna Shirley

Anna Shirley (englanniksi Anne Shirley), myöhemmin Anna Blythe on kanadalaisen kirjailijan L. M. Montgomeryn kirjoittaman tyttökirjaklassikoihin kuuluvan kahdeksanosaisen Anna-sarjan päähenkilö. Kirjasarjan alussa Annan nimi on Anni Shirley, mutta hän tahtoo itseään kutsuttavan Annaksi, sillä Anna on hänen mielestään Annia kauniimpi. Luokka:Lasten- ja nuortenkirjallisuuden henkilöhahmot
Nilkkalukko

Nilkkalukko tarkoittaa sitä, että osa nilkan nivelistä lukittuu. Näin nilkka ei kykene liikkumaan kunnolla koko ratansa mukaisesti. Vaiva aiheuttaa pitkällä aikavälillä kipua polveen ja lonkkaan. Osaava fysioterapeutti voi avata nilkkalukon. Luokka:Tuki- ja liikuntaelinten sairaudet
Lily (verkkoyhteisö)

Lily on Trendin verkkoyhteisö. Muodin ja kauneuden lisäksi yhteisössä keskustellaan monenlaisista lifestyle-aiheista, kuten matkailusta, kulttuurista, sisustuksesta, ruoasta ja hyvinvoinnista. Joka toinen viikko Trendi & Lily lähettävät tilaajien sähköpostiin uutiskirjeen. == Tekijät == Palvelun sisällön tuottavat yhdessä Trendin toimitus, bloggaajat ja tubettajat, yli 10 000 bloginpitäjää sekä lukijat. Kuka tahansa voi perustaa Lilyyn yhden tai useamman palstan. Lilyn päätoimittaja on Mari Karsikas. == Lähteet == Luokka:Suomalaiset verkkolehdet
Knorri

Knorri on vanha 2—6 pelaajan korttipeli. == Yleistä == 2 on alin kortti, A ylin. Ruutu on valttimaa, sitä voi pelata hertan tai padan päälle. Risti on kova maa, sen päälle ei voi laittaa ruutua. == Pelin tavoite == Tavoitteena on päästä käsikorteista eroon. Kukin pelaaja laittaa vuorollaan tikkiin yhden kortin, jonka täytyy olla samaa maata ja suurempi tai valttia. Jos edellinen kortti on valttia, täytyy laittaa isompi valtti. Jos pelaaja ei pysty laittamaan tikkiin korttia, ottaa hän tikin alimman kortin itselleen. Se, joka otti viimeksi pöydästä, aloittaa ensimmäisen tikin haluamallaan kortilla. Tikki kaatuu, kun siinä on yhtä monta korttia kuin sillä hetkellä on pelaajia mukana. == Pelin kulku == Yhdeksän korttia asetetaan pöydälle kuvapuoli alaspäin ja pakka näiden viereen. Pelaajat nostavat vuorotellen pakasta kortin, näyttävät sen muille pelaajille ja ottavat samaa maata pienemmän kortin. Ellei pienempää korttia löydy, kortti laitetaan muiden sekaan. Tätä jatketaan niin kauan, että kortteja on saman verran kuin pelaajia. Luokka:Korttipelit
Moduloiva takaisinheijastin

Moduloiva takaisinheijastin on takaisinheijastimeen (takaisin kohdistava peili) yhdistetty elektroninen suljin, jonka avulla on mahdollista viestiä ilman omaa lähetintä, kunhan vastaanottaja voi suunnata valon- tai lasersäteen lähetyspäähän. Toisesta päästä lähetetään yhtenäinen voimakas valo takaisinheijastimeen eli peiliin, jossa palautuvaa valoa katkotaan lähetettävän tiedon mukaisesti. ==Optiset modulointitekniikat== *nestekide *MQW kvanttikaivo puolijohteet *peilien säätely suurella nopeudella ==Lähteet== *http://mrr.nrl.navy.mil/overview.html *http://www.nova- sol.com/capabilities/optical-communications/dual-mode-optical-interrogator- dmoi Luokka:Optinen tiedonsiirto vapaassa tilassa Luokka:optiset laitteet
Zhang Zizhong

Zhāng Zìzhōng (11. elokuuta 1891 – 16. toukokuuta 1940) oli kiinalainen kenraali1940年國民政府頒佈了褒恤令和追晉張自忠將軍為陸軍上將令「故陸軍上將銜陸軍中將張自忠追晉為陸軍上將。此令。中華民國二十九年七月七日。」 Executive Order issued by the Republic of China on July 7th, 1940 - "Post Posthumous promotion of Lieutenant General Zhang Zizhong to Full General, effects immediately. Date.". Hän syntyi Shandongin provinssissa Kiinassa Linqingin maalaiskaupungissa. Hän kaatui taistelussa Japania vastaan. Zhāng oli yksi korkea-arvoisimmista toisessa maailmansodassa kaatuneista kenraaleista. Hän oli Kiinan armeijan palveluksessa vuodesta 1914 kuolemaansa. == Poliitikkona == Zhāng opiskeli lakia Tianjinissa 1910-luvulla. Hän oli Tianjinin pormestari vuodesta 1937 kuolemaansa asti. == Lähteet == Luokka:Kiinalaiset kenraalit Luokka:Toisessa maailmansodassa kaatuneet Luokka:Vuonna 1891 syntyneet Luokka:Vuonna 1940 kuolleet
Esteban Guerrieri

Esteban Guerrieri (s. 19. tammikuuta 1985 Ramos Mejia, Buenos AiresEsteban Guerrieri. Driver database. Viitattu 5.7.2016.) on argentiinalainen moottoriurheilija. == Ura == Guerriri aloitti uransa karting-sarjoissa. Vuonna 2000 hän voitti Argentiinan Formula Renault -sarjan mestaruuden. Seuraavana vuonna hän kilpaili Eurocup Formula Renault -sarjassa sijoittuen kymmenenneksi. Vuonna 2002 Guerrieri sijoittui kolmanneksi Saksan Formula Renault -sarjassa. Vuonna 2003 Guerrieri voitti Eurocup Formula Renault -sarjan mestaruuden. Hän myös sijoittui toiseksi Italian Formula Renault -sarjassa. Vuonna 2004 Guerrieri sijoittui seitsemänneksi International Formula 3000 -sarjassa. Vuonna 2005 Guerrieri sijoittui 16:nneksi Formula 3 Euroseries -sarjassa. Seuraavana vuonna hän oli sarjan neljäs. Vuonna 2007 Guerrieri kilpaili Britannian F3-sarjassa sijoittuen 13:nneksi. Seuraavana vuonna hän sijoittui 12:nneksi ja oli kahdeksas Formula Renault 3.5 -sarjassa yhdellä voitollaan. Vuonna 2009 Guerrieri kilpaili Superleague Formula -sarjassa edustaen Al Ain, Sevilla FC:n ja Olympiacos CFP:n joukkueita. Hän voitti kaksi kilpailua kaudella sijoittuen yhteispisteissä kuudenneksi. Vuonna 2010 Guerrieri sijoittui kolmanneksi FR 3.5 -luokassa. Vuonna 2011 Guerrieri sijoittui toiseksi Indy Lights -sarjassa. Hän toisti saman vuonna 2012. ==Lähteet== Luokka:Argentiinalaiset autourheilijat Luokka:Vuonna 1985 syntyneet Luokka:Formula Renault 3.5 -kuljettajat Luokka:World Touring Car Championship -kuljettajat Luokka:Elävät henkilöt
Ludlowintuonensiipi

Ludlowintuonensiipi s. 17 (Bhutanitis ludlowi) on harvinainen perhoslaji, joka elää Bhutanissa ja Intian Arunachal Pradeshin osavaltiossa. Ludlowintuonensiipi löydettiin Bhutanista vuonna 1934, ja seuraavan kerran se tavattiin vuonna 2011, kun Bhutanin viranomaiset päästivät tutkijat etsimään sitä. Kummallakin kerralla se on nähty Himalajan vuoriston laaksossa 2 200 metrin korkeudessa. Japanilainen tutkijaryhmä oli kuullut huhuja, että perhonen oli nähty, mutta joutui odottamaan maahanpääsyä puoli vuotta. 2010-luvulla ludlowintuonensiipeä on löydetty myös Intian puolelta Arunachal Pradeshista. Viisi näyteyksilöä on säilössä Lontoon luonnonhistoriallisessa museossa.Harvinainen ritariperhonen vältteli ihmisiä vuosikymmeniä, viitattu 28.10.2011 Ludlowintuonensiiven tärkein ruokakasvi on piippuköynnöksiin kuuluva Aristolochia griffithii. Lajin elinkierto kestää noin vuoden. Tiedot lajista ja sen käyttäytymisestä ovat kuitenkin lähes olemattomat. Ludlowintuonensiipi on nimetty Bhutanin kansallisperhoseksi.Bhutan Times, viitattu 28.10.2011 == Lähteet == Luokka:Ritariperhoset Luokka:Uhanalaiset selkärangattomat
Herman Päätalo

Lauri Herman Päätalo, Hermanni, Herkko tai Hemma Päätalo (30. toukokuuta 1889 Taivalkoski – 28. huhtikuuta 1964) oli kirjailija Kalle Päätalon isä. Herman Päätalo oli naimisissa Priita-Stiina (Riitu) o.s. Neulikon kanssa vuodesta 1913 alkaen. Heille syntyi kahdeksan lasta, joista yksi kuoli muutaman kuukauden ikäisenä. Herman Päätalo oli kotoisin Jokijärven kylän Päätalosta, josta joutui nuorena maailmalle talon palamisen jälkeen. Naimisiin mentyään he asuivat vaimonsa kanssa huonemiehenä eli vuokralaisena Mäkelän talossa, josta 1920-luvun alussa perustivat tilan Kallioniemelle ja siirsivät sinne vanhan meijerirakennuksen taloksi. Ammatiltaan Päätalo oli maatilastaan huolimatta metsätyömies ja ansiot olivat hänelle kaikki kaikessa. Tätä hän koitti painottaa lapsilleenkin, erityisesti Kallelle. Herman Päätalo oli heikkohermoinen, ja keuhkokuumeen rasituksen jälkeen joutui mielisairauden takia Oulun piirimielisairaalaan, piirille, ja sieltä myöhemmin Pelson pakkotyölaitokseen 1930-luvulla. Vuosikymmenen loppua kohden Herkon mielitauti antoi myöten ja perheen isä palasi terveen kirjoihin ja kotiinsa. Hänen kielenkäyttönsä on antanut Kalle Päätalolle paljon kirjoitettavaa. Kirjoittamiseen ja yleensäkin poikansa lukuhaluihin isä suhtautui ynseästi. == Tulkitsijat == Herman Päätaloa on esittänyt Mikko Niskasen elokuvissa Elämän vonkamies ja Nuoruuteni savotat näyttelijä Martti Kainulainen, sekä Hannu Kahakorven elokuvassa Päätalo näyttelijä Eero Schroderus. == Lähteet == Luokka:Vuonna 1889 syntyneet Luokka:Vuonna 1964 kuolleet Luokka:Iijoki-sarjan henkilöhahmot
Pahlman

Pahlman on muun muassa seuraavien suomalaisten henkilöiden sukunimi: *Emil Pahlman (1837–1890), säveltäjä ja viulisti *Helge Pahlman (1911–1976), muusikko *Kai Pahlman (1935–2013), jalkapalloilija ja muusikko *Martti Pahlman (s. 1982), koripalloilija *Oscar Pahlman (1839–1935), kirkkomuusikko *Sauli Pahlman (s. 1981), pikajuoksija
Iso Kuusisaari

Iso Kuusisaari on saari Ounasjoella Rovaniemellä Nivankylän kohdalla. Saaressa on laavu sekä viisi pientä lampea. == Lähteet == Luokka:Rovaniemen saaret
Ristikon varjossa

Ristikon varjossa on Edvin Laineen ohjaama mustavalkoinen elokuva vuodelta 1945 ja hänen toinen ohjaustyönsä. Hän näyttelee siinä myös pääosaa. Yhteiskunnallisessa elokuvassa vankilasta siviiliin palaava metallityöläinen Lauri Haapa (Edvin Laine) ei onnistu järjestämään elämäänsä vaan sortuu laitapuolelle. Hänen rakastettunsa on Anna (Mervi Järventaus). == Tuotanto == Elokuvan vankilaosuus kuvattiin kesällä 1944 Sörnäisten ja Katajanokan vankiloissa. Sörnäisissä oli säilössä poliittisia vankeja, kuvausryhmän siellä työskennellessä myös Hella Wuolijoki, joka liikkui pihamaalla kuvauksia tehtäessä. == Vastaanotto == Aikalaisarvioissa Toini Aaltonen (Suomen Sosialidemokraatti) kiitti uutta aluevaltausta, kipeiden yhteiskunnallisten kysymysten ottamista käsittelyyn valkokankaalla: ”Yhteiskunnan kehittyneisyydestä riippuu, miten kohdellaan vapaaksi päässyttä vankia.” Usea kriitikko kiinnitti myönteisesti huomiota kriitikkokollegan Olavi Vesistön käsikirjoitukseen. Esimerkiksi Salama Simonen (Uusi Suomi) totesi: ”Käsikirjoitus on kiinteä ja johdonmukainen, ja vaikka loppuratkaisu – – vaikuttaa hieman yllättävältä, on se kuitenkin psykologisesti perusteltu.” Laine sai kiitosta sekä ohjaajana että näyttelijänä. Heikki Aaltoilan musiikki mainittiin useassa arviossa: ”Parasta on filmin taustamusiikki juonen 'jännitysmomenteissa', joissa Aaltoila väläyttelee omaperäisiä soinnillisia ja soittimellisia keksintöjä”, kirjoitti esimerkiksi Uuden Suomen nimimerkki T. P. Lehdistöarvio. Viitattu 25.8.2014. Kriitikko Arto Pajukallio totesi Helsingin Sanomien arviossaan Marius Raichin kuvauksen korostavan synkkyyttä voimakkailla kontrasteilla, erityisillä kuvakulmilla ja symboliikkaa sisältävillä varjokuvilla.Pajukallio, Arto: Elokuvat. Helsingin Sanomat 1.11.2011, s. D 5. Laineen näyttelijäntyö sai Tv-maailman kriitikolta erityistä kiitosta.Päivän elokuvia. Tv-maailma 30/2011, s. 17. Elokuva voitti 1945 kaksi Jussi-palkintoa. Yrjö Tuominen sai roolisuorituksestaan parhaan miessivuosan Jussin ja Olavi Vesistö Jussin parhaasta käsikirjoituksesta. ==Näyttelijät== ==Lähteet== Luokka:Edvin Laineen ohjaamat elokuvat Luokka:Suomalaiset mustavalkoelokuvat Luokka:Vuoden 1945 suomalaiset elokuvat Luokka:Yhteiskunnalliset elokuvat
Kennedyt (televisiosarja)

Kennedyt () on yhdysvaltalais-kanadalainen historiallinen televisiosarja, joka kertoo Kennedyn klaanista. Pääosia näyttelevät Greg Kinnear, Barry Pepper, Katie Holmes sekä Tom Wilkinson. Sarja voitti muun muassa neljä Primetime Emmy -palkintoa, ja sai useita ehdokkuuksia useissa kategorioissa. == Jaksot == Jakso Nimi Ensiesitys Yhdysvalloissa Ensiesitys Suomessa 1\. A Father's Great Expectations 3.4.2011 16.9.2011 2\. Shared Victories, Private Struggles 3.4.2011 23.9.2011 3\. Failed Invasion, Failed Fidelity 5.4.2011 30.9.2011 4\. Broken Promises and Deadly Barriers 6.4.2011 7.10.2011 5\. Moral Issues and Inner Turmoil 7.4.2011 14.10.2011 6\. On the Brink of War 8.4.2011 21.10.2011 7\. The Countdown to Tragedy 10.4.2011 28.10.2011 8\. The Aftermath: A Family's Curse of Misfortune and Heartbreak 10.4.2011 4.11.2011 == Rooleissa == == Aiheesta muualla == * Virallinen sivusto * Luokka:2010-luvun kanadalaiset draamasarjat Luokka:2010-luvun yhdysvaltalaiset draamasarjat
Pahalta piilossa

Pahalta piilossa on Suvi Teräsniskan neljäs studioalbumi. Se julkaistiin 26. lokakuuta 2011. Albumi oli korkeimmillaan Suomen virallinen listan sijalla 3. == Kappaleet == # Pahalta piilossa - 3.42 # Veljeni - 3.40 # Olemmeko perillä - 3.29 # Nyt ja tässä - 3.44 # Palaset kohdallaan - 3.26 # Minä tiedän mitä sinä teit - 3.38 # Akvaario - 3.41 # Sadetakki - 3.25 # Kaunis ja helppo - 3.05 # Järjen ääni - 4.18 # Ilman ikävää - 3.55 # Kultasiipi - 4.22 # Tyhjässä huoneessa - 3.32 == Arvostelut == * Keskisuomalainen: positiivinenKeskisuomalainen: Levyarvio == Lähteet == == Aiheesta muualla == * Pahalta piilossa discogs.com -sivustolla Luokka:Suvi Teräsniskan albumit Luokka:Vuoden 2011 albumit Luokka:Leri Leskisen tuottamat albumit
Kaarle Ekholm

Kaarle Väinö ”Kalle” Ekholm (7. joulukuuta 1884 Viipuri, Suomen suuriruhtinaskunta – 13. toukokuuta 1946 Helsinki) oli suomalainen voimistelija ja olympiamitalisti. Hän edusti seuratasolla Viipurin Reipasta. Ekholm voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912. Moniottelussa hän keskeytti. == Lähteet == * Luokka:Suomalaiset voimistelijat Luokka:Suomalaiset olympiamitalistit Luokka:Vuonna 1884 syntyneet Luokka:Vuonna 1946 kuolleet
Sean S. Cunningham

Sean S. Cunningham (s. 31. joulukuuta 1941 New York, Yhdysvallat) on yhdysvaltalainen elokuvaohjaaja ja -tuottaja, joka aloitti uransa vuonna 1972. Hänen tunnetuin ohjaustyönsä lienee vuoden 1980 slasher-elokuva Perjantai 13., jonka hän myös tuotti. Elokuva menestyi hyvin ja aloitti samalla yhden kaikkien aikojen tunnetuimmista kauhuelokuvasarjoista. Elokuvaa tehdessään hän oli myös mukana luomassa Tom Savinin, Victor Millerin ja Ron Kurzin kanssa Jason Voorheesia. Cunningham on myös tehnyt yhteistyötä ohjaaja Wes Cravenin kanssa ja oli vuonna 1972 tuottamassa Cravenin debyyttielokuvaa The Last House on the Left, sekä vuonna 2009 saman elokuvan uudelleenfilmatisointia. == Lähteet == * * Sean S. Cunningham IMDb:ssä * Luokka:Yhdysvaltalaiset elokuvatuottajat Luokka:Yhdysvaltalaiset elokuvaohjaajat Luokka:Vuonna 1941 syntyneet Luokka:Elävät henkilöt
Emilio Echevarría

Emilio Antonio Echevarría Noriega (3. heinäkuuta 1944 México, Meksiko − 4. tammikuuta 2025 México, Meksiko) oli meksikolainen näyttelijä. Kansainvälisesti hänet tunnetaan elokuvista Amores perros (El Chivo), Ja äitiäs kans ja Babel. Echevarría on myös esiintynyt pienissä rooleissa kahdessa yhdysvaltalaisessa elokuvassa. Ensin hän näytteli kuubalaista agenttia, Raoul Cubanoa, James Bond -elokuvassa Kuolema saa odottaa ja sen jälkeen Antonio Lopez de Santa Annaa elokuvassa Alamo. == Lähteet == ==Aiheesta muualla== * Luokka:Meksikolaiset näyttelijät Luokka:Vuonna 1944 syntyneet Luokka:Vuonna 2025 kuolleet
Pure nenääs!

Pure nenääs! on vuonna 2002 julkaistu tupla-CD. Sille on koottu kaikki 29 säilynyttä Spede Pasasen ja Leo Jokelan G. Pula-aho -sketsiä. == Levyjen sketsit == CD 1: # # # # # # # # # # # # # # # CD 2: # # # # # # # # # # # # # # == Lähteet == Luokka:Vuoden 2002 kokoelma-albumit Luokka:Suomalaiset huumorialbumit Luokka:Spede Pasanen
Eero Hyvärinen (voimistelija)

Eero Juho Hyvärinen (27. huhtikuuta 1890 Kontiolahti, Suomen suuriruhtinaskunta – 27. toukokuuta 1973 Lahti) oli suomalainen voimistelija ja olympiamitalisti. Hän edusti seuratasolla Kuopion Reipasta ja Ylioppilasvoimistelijoita. Hyvärinen voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912. == Lähteet == Luokka:Suomalaiset voimistelijat Luokka:Suomalaiset olympiamitalistit Luokka:Vuonna 1890 syntyneet Luokka:Vuonna 1973 kuolleet
Mikko Hyvärinen (voimistelija)

Johannes Mikael ”Mikko” Hyvärinen (8. tammikuuta 1889 Kontiolahti, Suomen suuriruhtinaskunta – 6. kesäkuuta 1973 Kuopio) oli suomalainen voimistelija, voimistelunopettaja ja olympiamitalisti. Hyvärinen pääsi ylioppilaaksi 1909 ja valmistui voimistelunopettajaksi 1914. Hän oli vuodesta 1917 Kuopion suomalaisen yhteiskoulun voimistelun ja terveysopin opettajana sekä sokeainkoulun ja kuuromykkäin koulun opettajana. Vuodesta 1929 alkaen Hyvärinen toimi Lappeenrannan yhteislyseon poikien voimistelun ja terveysopin opettajana.Päivästä päivään. 50 vuotta täyttää..., Helsingin Sanomat, 08.01.1939, nro 6, s. 12, Kansalliskirjaston digitaaliset aineistot Hyvärinen voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912. == Lähteet == * == Viitteet == Luokka:Suomalaiset voimistelijat Luokka:Suomalaiset olympiamitalistit Luokka:Suomalaiset opettajat Luokka:Vuonna 1889 syntyneet Luokka:Vuonna 1973 kuolleet
Mikko Hyvärinen

Mikko Hyvärinen voi tarkoittaa ainakin seuraavia henkilöitä: * Mikko Hyvärinen (1889–1973), suomalainen voimistelija ja olympiamitalisti * Mikko Hyvärinen (s. 1976), suomalainen maastohiihtäjä.
Ilmari Keinänen

Ilmari Keinänen (5. marraskuuta 1887 Kuopio, Suomen suuriruhtinaskunta – 8. marraskuuta 1934 Joensuu) oli suomalainen voimistelija ja olympiamitalisti. Keinänen voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912. == Lähteet == * Ilmari Keinänen Biography and Olympic Results Olympics at Sports-Reference.com Luokka:Suomalaiset voimistelijat Luokka:Suomalaiset olympiamitalistit Luokka:Vuonna 1887 syntyneet Luokka:Vuonna 1934 kuolleet
Nanjingin metro

Nanjingin metro on metrojärjestelmä, joka palvelee Nanjingin kaupunkia Jiangsun maakunnassa Kiinassa. Metron ensimmäinen osa avattiin vuonna 2005, nykyään se sisältää kaksi linjaa, 55 metroasemaa ja 87,0 raidekilometriä. ==Verkosto== ===Linja 1=== Linja 1 on 46,2 kilometriä pitkä ja sillä on 31 asemaa. Linja kulkee pääosin pohjois–etelä-suuntaisesti, pohjoisessa pääteasema on Maigaoqiaon metroasema, josta se kulkee etelään Andemenin metroasemalle, jossa linja haarautuu kahteen suuntaan. Päälinja suuntaa länteen kohti Olympic Stadiumin metroasemaa ja toinen haara suuntaa etelään kohti CPU Station -asemaa (China Pharmaceutical University). ===Linja 2=== Linja 2 on 40,8 kilometriä ja sillä on 26 asemaa. Linja kulkee pääosin itä–länsi-suuntaisesti, lounaasta Youfangqiaon metroasemalta koilliseen Jingtianlun metroasemalle. |Toinen metrolinja avattiin toukokuussa 2010. Kuvassa Xinjiekoun metroasema Tiedosto:Nanjing Metro Arriving.jpg|Sanshan Streetin metroasema ensimmäisellä metrolinjalla. Metro Luokka:Kiinan metroliikenne
6-monoasetyylikodeiini

6-Monoasetyylikodeiini (6-MAC) on myrkyllinen kodeiinin asetaattiesteri. Sen kaava on C20H23NO4. Siinä hydroksyyli kohdassa 6 on asetyloitunut. Ainetta esiintyy toisinaan epäpuhtautena huumekäyttöön tehdyssä heroiinissa. Sitä syntyy tavallisimmin kun morfiinista yritetään tehdä heroiinia ja seokseen on jäänyt vähän kodeiinia. Ainetta muodostuu joko etikkahappoanhydridin lisäämisellä, joka lisää asetaatin kodeiinin 6-kohtaan; tai etikkahapon lisäämisellä katalyytin kera pyrkimyksenä tehdä 6-Monoasetyylimorfiinia, morfiinin esteriä joka on hiukan heroiinia vahvempaa. == Toksisuus == Elimistöön joutuessaan 6-monoasetyylikodeiini aiheuttaa välittömästi histamiinin vapautumisen verenkiertoon, joka voi johtaa hengenvaaralliseen anafylaktiseen šokkiin. 6-MAC metabolisoituu kodeiiniksi ja edelleen morfiiniksi. Koska laittomasti valmistettu heroiini todennäköisesti sisältää myös 6-MAC:ia, sen läsnäolo virtsanäytteessä todistaa melko luotettavasti laittoman huumeen käyttämisen.Detection of Acetylcodeine in Urine as an Indicator of Illicit Heroin Use: Method Validation and Results of a Pilot Study Clinical Chemistry, Volume 47, Issue 2, 1 February 2001, Pages 301–307, https://doi.org/10.1093/clinchem/47.2.301 == Lähteet == == Aiheesta muualla == * Acetylcodeine, an impurity of illicitly manufactured heroin * Acetylcodeine in Chemical Compounds Database * PubChem: Acetylcodeine Luokka:Opioidit
Hilkka Ruuska

Hilkka Marjatta Visuri (o.s. Ruuska; 23. elokuuta 1932 Oulu – 28. heinäkuuta 1982 Trollhättan, Ruotsi)Visuri, Hilkka Marjatta, Sveriges Dödbok (8/2021) 1830–2020, Sveriges Släktforskarförbund, ISBN 978-91-89310-09-4 oli Miss Suomi vuosina 1950 ja 1951. Hän syntyi Oulussa vuonna 1932, mutta vietti osan nuoruudestaan Ruotsissa sodan takia. Ruuska valittiin Miss Suomeksi 17-vuotiaana joulukuussa 1949 Helsingissä, ja hän edusti Suomea Miss Eurooppa -kilpailuissa Italian Riminissä, jossa sijoittui viidenneksi.Hufvudstadsbladet, 1949, No 311, sivu 6, julkaistu 4.12.1949Laatokka, 1950, No 210, sivu 3, julkaistu 14.9 1950 Missivuotensa aikana Ruuska meni naimisiin Jouko Ilmari Visurin kanssa, mutta he erosivat myöhemmin. Myös Ruuskan toinen avioliitto päätyi eroon, minkä jälkeen hän avioitui jälleen Visurin kanssa. Ruuska muutti myöhemmin Ruotsiin, missä hän kuoli. ==Lähteet== * ===Viitteet=== Luokka:Miss Suomi -kilpailun voittajat Luokka:Ruotsinsuomalaiset henkilöt Luokka:Vuonna 1932 syntyneet Luokka:Vuonna 1982 kuolleet
Ville Rannikko

Ville Rannikko (s. 24. tammikuuta 1994) on suomalainen jalkapalloilija, pelipaikaltaan keskuspuolustaja. Hän edustaa Kakkosessa pelaavaa SalPaa. Rannikko teki ensiesiintymisensä Veikkausliigassa 17. heinäkuuta 2011, kun hänen edustamansa TPS voitti IFK Mariehamnin kotonaan 2–0. Ottelu oli hänen ainoansa pääsarjatasolla kaudella 2011. Kaudella 2012 Rannikko ei pelannut TPS:n liigajoukkueessa lainkaan, vaan pelasi pääosan kaudesta Ykkösessä HIFK:ssa, jota hän edusti kahden eri lainapestin aikana 16 sarjaottelussa. Kaudella 2013 Rannikko pelasi neljä ja kaudella 2014 kahdeksan ottelua Veikkausliigassa. Hän pelasi vuosina 2011–2014 lisäksi 34 Kakkosen ottelua TPS:n yhteistyöseura ÅIFK:ssa. Rannikko on pelannut Suomen alle 17- ja alle 18-vuotiaiden maajoukkueissa. == Saavutukset == TPS * Liigacup: 2012 == Lähteet == Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Dennis Okaru

Dennis Okaru (s. 5. joulukuuta 1990) on nigerialainen jalkapalloilija, pelipaikaltaan hyökkääjä tai laitalinkki. Hän edustaa Veikkausliigan Turun Palloseuraa. Okaru pelasi kaudella 2011 TPS:ssa 22 liigaottelua, joissa hän teki kolme maalia. Kaudella 2012 hän pelasi 30 liigaottelua ja teki niissä kahdeksan maalia. == Lähteet == == Aiheesta muualla == * Okaru TPS:n kotisivuilla Luokka:Nigerialaiset jalkapalloilijat Luokka:Vuonna 1990 syntyneet Luokka:Elävät henkilöt
Olli Lehtilä

Olli Lehtilä (s. 19. maaliskuuta 1991) on suomalainen jalkapalloilija, pelipaikaltaan maalivahti. Hän edustaa Kakkosen Salon Palloilijoita. Lehtilä on Salon Palloilijoiden kasvatti. Hän pelasi pääosan kaudesta 2011 Turun Palloseuran farmijoukkueessa, Kakkosen Åbo IFK:ssa, mutta syyskuussa hän edusti myös TPS:aa kahdessa Veikkausliigan ottelussa Jukka Lehtovaaran loukkaantumisen ja Henrik Moisanderin pelikiellon aikana. Kaudeksi 2013 Lehtilä palasi Salon Palloilijoihin. == Lähteet == == Aiheesta muualla == * Lehtilä TPS:n kotisivuilla Luokka:Suomalaiset jalkapallomaalivahdit Luokka:Vuonna 1991 syntyneet Luokka:Elävät henkilöt
Valmir Seferi

Valmir Seferi (s. 18. helmikuuta 1993 Karkkila) on suomalainen jalkapalloilija. Hän on pelipaikaltaan keskikenttäpelaaja. Seferi on pelannut Veikkausliigassa yhden ottelun kaudella 2010. Hän on taustaltaan Kosovon albaani. == Lähteet == Luokka:Suomalaiset jalkapalloilijat Luokka:Vuonna 1993 syntyneet Luokka:Elävät henkilöt Luokka:Suomen kosovolaiset
Filippiinienpöllönen

Filippiinienpöllönen (Otus megalotis) on pieni pöllöihin kuuluva lintu. Se on kotoperäinen Filippiineillä, ja se on yksi Filippiinien kuudestatoista pöllölajista.. Tämän pöllön pituus on 20 cm, ja se painaa 180–310 g. Sen isot eteenpäin suuntautuvat silmät ovat tummat, ja niissä on oranssi reunus. Kruunu, korvatupsut ja höyhenpeite ovat tummanruskeat tummin raidoin. Naamakiehkurassa on tumma reunus. Otsa on lähes valkoinen. Korvat ovat suuret ja pystyt, ja siitä nimi ”megalotis”. Filippiinienpöllönen elää yksin tai monogaamisina pareina. Se pesii ympäri vuoden, ja pesässä on 1–2 munaa. Pesä on puun kolossa. Se saalistaa yöaikaan hyönteisiä. Ääni on ”oik oik oik”. Sen elinpiiriä ovat subtrooppiset ja trooppiset alangot ja vuoristoseudut. ==Alalajit== Sillä on kolme alalajia: *Otus megalotis everetti (Tweeddale, 1879) *Otus megalotis megalotis (Walden, 1875) *Otus megalotis nigrorum, Rand, 1950 ==Lähteet== ==Aiheesta muualla== * Luokka:Pöllöset
Keilaniemen metroasema

Keilaniemen metroasema () on yksi vuonna 2017 valmistuneen Länsimetron metroasemista. Se sijaitsee Espoon Keila­niemessä Fortumin pääkonttorin kohdalla osoitteessa Keilaniementie 3. Metroaseman ovat suunnitelleet arkkitehtitoimistot ALA ja Esa Piironen. Asemalla on kaksi eri sisäänkäyntirakennusta, joiden molempien alla on lippuhalli. Laiturialueen katossa on taiteilijapari Grönlund–Nisusen valoputkista koostuva taideteos. Asema sijoittui Helsingin seudun liikenteen vuoden 2019 maksuvyöhykeuudistuksessa Etelä-Espoon itäosat kattavalle B-maksuvyöhykkeelle. == Lähteet == == Aiheesta muualla == *Keilaniemen metroasema Länsimetron verkkosivuilla *Keilaniemen metroasema HKL:n verkkosivuilla Luokka:Espoon metroasemat Luokka:Länsimetron asemat Luokka:Otaniemi
Aalto-yliopiston metroasema

Aalto-yliopiston metroasema (, ) on yksi vuonna 2017 valmistuneen Länsimetron metroasemista. Se sijaitsee Aalto-yliopiston kampuksella Espoon Ota­niemen kaupunginosassa. Aseman pääsisäänkäynti sijaitsee Aalto-yliopiston päärakennuksen lounaispuolella, Otaniementien toisella puolella. Toinen sisäänkäynti sijaitsee VTT:n rakennuksen yhteydessä osoitteessa Tietotie 4. Asemaa käyttää keskimääräisesti arkisin 13 700 matkustajaa. Metroaseman yhteyteen on rakenteilla myös Aalto-yliopiston uusi Väre-rakennus, johon tulee yliopiston omien tilojen lisäksi liiketiloja käsittävä metrokeskus. Aalto- yliopiston metroasemalla on 160 liityntäpysäköintipaikkaa polkupyörille, mistä puolet on runkolukittavia. Pyöräpaikkojen määrä kasvaa Väre-rakennuksen valmistuessa. Autojen liityntäpysäköintiä ei ole metroaseman yhteydessä, eikä sellaisen toteuttaminen ole suunnitteilla. Asema sijoittui Helsingin seudun liikenteen vuoden 2019 maksuvyöhykeuudistuksessa Etelä-Espoon itäosat kattavalle B-maksuvyöhykkeelle. ==Arkkitehtuuri== Aseman suunnittelusta vastasivat arkkitehtitoimistot ALA Oy ja Esa Piironen Oy. Aalto-yliopiston metroaseman pääsisäänkäynnin julkisivua hallitsi Väre-rakennuksen rakentamisen aikana Aalto-yliopistosta taiteen maisteriksi valmistuneen Emilia Ahosen suunnittelema Skill Shapes -teos, jonka teemana on opiskelijoiden taitojen yhdistyminen Otaniemen kampuksella. Teos koostui kolmella pastellivärillä toteuteuista hahmoista ja muodoista. Skill Shapes voitti Aalto-yliopiston graafisen suunnittelun opiskelijoille järjestetyn kutsukilpailun vuonna 2015, ja se toteutettiin yhteistyössä Verstas Arkkitehtien kanssa. Aseman sisätiloja hallitsee Otaniemen punatiilisen kampusalueen tyyliin istuva esipatinoitu corten-teräksinen alakatto. ==Kuvia== Tiedosto:Aalto University metro station 1.JPG|Metroaseman pääsisäänkäynti helmikuussa 2016 Tiedosto:Aalto University metro station entrance by the VTT building in Otaniemi (Jan 2017).jpg|Tietotien puoleinen sisäänkäynti tammikuussa 2017 Tiedosto:Aalto University escalators.jpg|Tietotien puoleiset liukuportaat ==Lähteet== == Aiheesta muualla == * Aalto-yliopiston metroasema Länsimetron verkkosivuilla * Aalto-yliopiston metroasema HKL:n verkkosivuilla Luokka:Espoon metroasemat Luokka:Länsimetron asemat Luokka:Otaniemi
Tapiolan metroasema

Tapiolan metroasema () on Helsingin metron asema Tapiolan keskuksessa Espoossa. Se on linjan M2 läntinen pääteasema ja merkittävä itäisen Espoon joukkoliikenteen solmukohta. Asema avattiin Länsimetron ensimmäisen vaiheen valmistuttua vuonna 2017. Asema sijoittuu Helsingin seudun liikenteen vyöhykejärjestelmän B-maksuvyöhykkeelle. Tapiolan metroasema sijoittuu Merituulentien pohjoisreunalle siten, että sisäänkäynnit ovat tien molemmin puolin. Asema on kauppakeskus Ainoan alapuolella. Aseman eteläinen sisäänkäynti otettiin käyttöön uuden bussiterminaalin valmistuessa 4. maaliskuuta 2019. Tapiolan metroaseman on suunnitellut APRT Arkkitehtityöhuone Artto Palo Rossi Tikka Oy. Muista Helsingin metron tunneliasemista poiketen Tapiolan metroaseman lippuhalli sijaitsee paljon lähempänä laituritasoa kuin katutasoa. Lippuhallitasolla laituritilaa kiertää tasanne, joka palvelee Tapiola Parkin ja Merituulentien eteläpuolen välistä jalankulkuyhteyttä. Pohjoisessa lippuhallissa toimii R-kioski. Laiturialueen katossa on 108 valaisinkupua, joissa on led-valaisinnauha, akustinen vaimennin, sprinklerisuutin ja osassa myös kaiutin. Laiturilla on Kim Simonssonin veistos Emma jättää jäljen. ==Kuvia== Tiedosto:Tapiola metro station, May 2019.jpg|Pohjoisen sisäänkäynti toukokuussa 2019 Tiedosto:Tapiola metro station ticket hall.jpg|Lippuhalli Tiedosto:Tapiola metro station escalators.jpg|Liukuportaat Tiedosto:Tapiola metro station walking tunnel.jpg|Kävelytunneli lippuhallitasolla == Lähteet == == Aiheesta muualla == * Tapiolan metroasema Länsimetron verkkosivuilla * Tapiolan metroasema HKL:n verkkosivuilla Luokka:Espoon metroasemat Luokka:Tapiola Luokka:Länsimetron asemat
Teppo Sillantaus

Teppo Sillantaus (s. 1962Naisen kanssa ilmestyy Espanjassa Cisionwire.fi viitattu 29.10.2011) on suomalainen toimittaja ja kirjailija.Esa Mäkinen, Toimittaja kirjoitti esikoisromaanin väärällä nimellä, Helsingin Sanomat 29.10.2011 Hän on koulutukseltaan filosofian maisteri. Sillantaus on Helsingin Sanomien Kuukausiliitteen toimitussihteeri. Hän on toiminut lehdessä teatterikriitikona 1988–1993 ja työskennellyt vakituisesti eri osastoilla vuodesta 1994. Hän on kirjoittanut salanimellä "Teuvo Nisonius" romaanin Axel Tulikiven traagillinen kohtalo. Teosta markkinoitiin opetusneuvos Teuvo Nisoniuksen 1930-luvulla kirjoittamana kirjana. Kritiikeissä esitettiin jo heti tuoreeltaan epäilyksiä aitoudesta, ja kirjamessujen yhteydessä paljastettiin kirjoittajaksi Sillantaus. Hän on Helsingin Sanomien Nyt- liitteessä ilmestyneen Naisen kanssa -sarjakuvan käsikirjoittaja. Sillantaus käyttää nimimerkkiä "Kuukautinen" kirjoittaessaan Kuukausiliitteeseen. ==Teokset== * Axel Tulikiven traagillinen kohtalo, Tammi, 2011 ISBN 978-951-31-6286-3 *Sillantaus, T. & Pylväs, J. : Kuukautiset. HS-Kirjat, 2019. ISBN 978-952-7308-01-1 ===Sarjakuvat=== * Naisen kanssa, piirrokset: [Stéphane] Rosse, tekstit: [Teppo] Sillantaus ja [Mikael] Gylling. Nemo, 1998 * Yhä naisen kanssa, piirrokset: [Stéphane] Rosse, tekstit: [Teppo] Sillantaus ja [Mikael] Gylling. Nemo, 2000 * Naisen kanssa: työkirja, piirrokset: Rosse, tekstit: Sillantaus ja Gylling. Nemo, 2001 * Ymmällään naisen kanssa, piirrokset: Stéphane Rosse, tekstit: Teppo Sillantaus ja Mikael Gylling. Nemo, 2002 * Opas miehen ja naisen väliseen ylioppilaselämään, [piirrokset: Rosse], [tekstit: Sillantaus ja Gylling].Nemo, 2005 * Naisen kanssa: nykyaikainen parisuhde värikuvina, piirrokset: Stéphane Rosse, tekstit: Teppo Sillantaus & Mikael Gylling. WSOY, 2008 * Naisen kanssa: greatest hits, piirrokset: Stéphane Rosse, tekstit: Teppo Sillantaus ja Mikael Gylling. WSOY, 2009 * 100 % naisen kanssa, piirrokset: Stéphane Rosse, tekstit: Teppo Sillantaus ja Mikael Gylling. WSOY, 2010 ==Lähteet== Luokka:Pakinoitsijat Luokka:Suomalaiset sarjakuvantekijät Luokka:Suomalaiset toimittajat Luokka:Vuonna 1962 syntyneet Luokka:Elävät henkilöt Luokka:Helsingin Sanomien henkilöstö
Kolehmainen

Kolehmainen on suomalainen sukunimi, joka on muun muassa seuraavilla henkilöillä: * Aatu Kolehmainen (1886–1944), Riihimäen Lasin toimitusjohtaja, vuorineuvos, yritysjohtaja Mikko Kolehmaisen poika * Alfred Kolehmainen (1923–2001), filosofian maisteri, kansatieteilijä, taidemaalari, kirjankuvittaja, lavastaja ja pukusuunnittelija * Eero Kolehmainen (1918–2013), hiihtäjä * Elina Kolehmainen (1897–1978), näyttelijä * Elina Kolehmainen, Jussi-palkittu elokuvien pukusuunnittelija * Hannes Kolehmainen (1889–1966), kestävyysjuoksija ja olympiavoittaja * Harri Kolehmainen (s. 1991), pesäpalloilija * Janne Kolehmainen (s. 1986), jääkiekkoilija * John Kolehmainen (1910–1995), amerikansuomalainen historioitsija, professori * Juhani Kolehmainen (s. 1933), Eläke-Varman toimitusjohtaja * Juho Kolehmainen (1890–1946), jääkärivänrikki * Jukka Kolehmainen (s. 1972), muusikko ja musiikkiarvostelija * Kristiina Kolehmainen (1956–2012), ruotsinsuomalainen kirjastonjohtaja * Leena Kolehmainen (s. 1970), kielitieteilijä, saksan kielen professori * Maki Kolehmainen (1966–2024), Aikakone-yhtyeen säveltäjä * Marjukka Kolehmainen (o.s. Tiainen,, s. 1968), ravitsemustieteen professori * Mika Kolehmainen, sarjakuvapiirtäjä ja kuvittaja * Mikko Kolehmainen (1863–1927), yritysjohtaja, Riihimäen Lasin perustajia * Mikko Kolehmainen (1906–1994), metsänhoitaja ja yritysjohtaja, metsäneuvos * Mikko Kolehmainen (s. 1962), ympäristöinformaatiikan professori * Mikko Kolehmainen (s. 1964), kilpameloja ja olympiavoittaja * Mikko Kolehmainen, vapaaottelija * Ola Kolehmainen (s. 1964), valokuvaaja * Olli Kolehmainen (s. 1967), kilpameloja, meloja Mikko Kolehmaisen veli * Pentti Kolehmainen (1934–2003), viestiaselajin kenraalimajuri * Roope Kolehmainen (1889–1953) Riihimäen Lasin toimitusjohtaja, teollisuusneuvos, yritysjohtaja Mikko Kolehmaisen poika * Seppo Kolehmainen (1933–2009), näyttelijä * Seppo Kolehmainen (s. 1960), poliisiylijohtaja * Tatu Kolehmainen (1885–1967), kestävyysjuoksija, Hannes Kolehmaisen veli * Tatu Kolehmainen (1885–1918), painija * Toivo Kolehmainen (1897–1949), jääkärimajuri * Toni Kolehmainen (s. 1988), jalkapalloilija * Viljam Kolehmainen (1887–1967), amerikansuomalainen kestävyysjuoksija ja valmentaja, Hannes Kolehmaisen veli * Ville Kolehmainen (1901–1965) muun muassa Riihimäen Lasin toimitusjohtaja, yritysjohtaja Mikko Kolehmaisen poika * Ville Kolehmainen (s. 2006), jääkiekkomaalivahti.
Luis Felipe Sánchez Aponte

Luis Felipe Sánchez Aponte (s. 11. toukokuuta 1947) on kolumbialainen roomalaiskatolinen piispa. Hänet vihittiin papiksi 28. syyskuuta 1973 ja nimitettiin Chiquinquirán hiippakunnan piispaksi 11. helmikuuta 2004. Piispaksi vihkiminen seurasi 22. huhtikuuta. Pääkonsekraattorina toimi Beniamino Stella, jota avustivat Luis Augusto Castro Quiroga ja José Vicente Huertas Vargas.Catholic-Hierarchy.org: Bishop Luis Felipe Sánchez Aponte == Lähteet == Luokka:Kolumbialaiset papit Luokka:Katoliset piispat Luokka:Vuonna 1947 syntyneet Luokka:Elävät henkilöt
Carlos Germán Mesa Ruiz

Carlos Germán Mesa Ruiz (s. 4. syyskuuta 1943 Duitama) on kolumbialainen roomalaiskatolinen piispa. Hänet vihittiin papiksi Tunjan arkkihiippakuntaan 11. marraskuuta 1967 ja nimitettiin Araucan hiippakunnan piispaksi 20. maaliskuuta 2003. Piispaksi vihkiminen seurasi 26. huhtikuuta. Pääkonsekraattorina toimi Beniamino Stella, jota avustivat Luis Augusto Castro Quiroga ja Alvaro Raúl Jarro Tobos. Mesa Ruiz asetettiin virkaansa 3. toukokuuta. Mesa Ruiz nimitettiin 2. helmikuuta ja asetettiin 17. huhtikuuta 2010 Socorro y San Gilin hiippakunnan piispaksi. == Lähteet == Luokka:Kolumbialaiset papit Luokka:Katoliset piispat Luokka:Vuonna 1943 syntyneet Luokka:Elävät henkilöt
Roman Horák

Roman Horák voi tarkoittaa seuraavia henkilöitä: *Roman Horák (s. 1969), tšekkiläinen jääkiekkoilija, pelipaikaltaan hyökkääjä *Roman Horák (s. 1991), tšekkiläinen jääkiekkoilija, pelipaikaltaan keskushyökkääjä.
Roman Horák (jääkiekkoilija, 1991)

Roman Horák (s. 21. toukokuuta 1991 České Budějovice, Tšekkoslovakia) on tšekkiläinen jääkiekkoilija, joka edustaa KHL-seura Vityaz Podolskia. Hän on pelipaikaltaan keskushyökkääjä. == Pelaajaura == Horák on kotikaupunkinsa HC České Budějovicen kasvatti. Hän edusti kasvattajaseuraansa vain yhdeksässä Extraligan ottelussa ennen vuoden 2009 NHL:n varaustilaisuutta, jossa New York Rangers varasi hänet vuorolla 127. Horák siirtyi seuraavaksi kaudeksi Kanadan WHL-juniorisarjan Chilliwack Bruinsiin. Hän pelasi WHL:ssä kaksi kautta ennen sopimusta Rangersin kanssa.Eliteprospects Rangers kuitenkin kauppasi Horákin Calgary Flamesiin vaihdossa puolustaja Tim Erixoniin ennen kauden , eikä Horák koskaan edustanut Rangersia. Tulokaskaudestaan Horák vietti osan ajasta Calgaryn farmijoukkueessa AHL-liigassa Abbotsford Heatissa. Hän sai kuitenkin peliaikaa myös NHL:n puolella 61 ottelun verran. == Tilastot == 2007–2008 České Budějovice Extraliga 1 0 0 0 0 – – – – – 2008–2009 České Budějovice Extraliga 8 0 0 0 0 – – – – – 2009–2010 Chilliwack Bruins WHL 66 21 26 47 39 6 2 4 6 4 2010–2011 Chilliwack Bruins WHL 64 26 52 78 60 5 1 2 3 0 2011–2012 Calgary Flames NHL 61 3 8 11 14 – – – – – Abbotsford Heat AHL 14 2 2 4 6 8 0 3 3 2 2012–2013 Calgary Flames NHL 20 2 5 7 2 – – – – – Abbotsford Heat AHL 59 16 14 30 24 – – – – – 2013–2014 Calgary Flames NHL 1 0 0 0 0 – – – – – Abbotsford Heat AHL 13 2 5 7 6 – – – – – Edmonton Oilers NHL 2 1 0 1 0 – – – – – Oklahoma City Barons AHL 53 21 27 48 16 3 1 0 1 0 2014–2015 Vitjaz Podolsk KHL 53 18 13 31 26 – – – – – 2015–2016 Vitjaz Podolsk KHL 57 15 12 27 32 – – – – – 2016–2017 Vitjaz Podolsk KHL 60 16 15 31 30 4 0 1 1 2 2017–2018 Vitjaz Podolsk KHL 54 10 16 26 18 – – – – – 2018–2019 Växjö Lakers HC SHL 50 15 18 33 24 7 1 4 5 4 2019–2020 Växjö Lakers HC SHL 52 11 19 30 18 – – – – – 3 kautta yhteensä NHL 84 6 13 19 16 – – – – – 3 kautta yhteensä AHL 139 41 48 89 52 11 1 3 4 2 4 kautta yhteensä KHL 224 59 56 115 106 4 0 1 1 2 2 kautta yhteensä SHL 102 26 37 63 42 7 1 4 5 4 == Lähteet == * === Viitteet === Luokka:Tšekkiläiset jääkiekkoilijat Luokka:New York Rangersin varaamat pelaajat Luokka:Vuonna 1991 syntyneet Luokka:Elävät henkilöt
Béla Balás

Béla Balás (s. 25. maaliskuuta 1941 Budapest) on unkarilainen roomalaiskatolinen piispa. Hänet vihittiin papiksi 20. kesäkuuta 1965 ja nimitettiin Veszprémin hiippakunnan vihkipiispaksi sekä Feradi Maiuksen titulaaripiispaksi 10. elokuuta 1992. Piispaksi vihkiminen seurasi 17. lokakuuta. Pääkonsekraattorina toimi László Paskai, jota avustivat József Szendi ja Endre Gyulay. Balás sai 31. toukokuuta 1993 nimityksen Kaposvárin hiippakunnan piispaksi.Catholic-Hierarchy.org: Bishop Béla Balás == Lähteet == Luokka:Unkarilaiset piispat Luokka:Katoliset piispat Luokka:Vuonna 1941 syntyneet Luokka:Elävät henkilöt
Endre Gyulay

Endre Gyulay (17. syyskuuta 1930 – 3. elokuuta 2024) oli unkarilainen roomalaiskatolinen piispa. Hänet vihittiin papiksi 7. kesäkuuta 1953 ja nimitettiin Szeged-Csanádin hiippakunnan piispaksi 5. kesäkuuta 1987. Piispaksi vihkiminen seurasi 4. heinäkuuta. Pääkonsekraattorina toimi László Paskai, jota avustivat László Dankó ja József Udvardy. Gyulay jäi eläkkeelle 20. kesäkuuta 2006.Catholic-Hierarchy.org: Bishop Endre Gyulay == Lähteet == Luokka:Unkarilaiset piispat Luokka:Katoliset piispat Luokka:Vuonna 1930 syntyneet Luokka:Vuonna 2024 kuolleet
Fat Pat

Fat Pat, oikealta nimeltään Patrick Lamark Hawkins,Family Tree Legends: Texas Births, 1926–1995 (4. joulukuuta 1970 Houston, Texas – 3. helmikuuta 1998)http://c3.ac- images.myspacecdn.com/images01/89/l_51519a20863defb7332c198990f143c2.jpg oli yhdysvaltalainen hip hop -artisti. Hän oli yksi Screwed Up Click -kokoonpanon alkuperäisistä jäsenistä. Simmonds, Jeremy: The Encyclopedia of Dead Rock Stars: Heroin, Handguns, and Ham Sandwiches, s. 575. Chicago Review Press, 2008. ISBN 978-1556527548. Fat Pat ammuttiin Houstonissa 3. helmikuuta 1998, kun hän oli hakemassa esiintymispalkkiota.Newton, Michael: The Encyclopedia of Unsolved Crimes, s. 160. Facts On File Inc, 2009. ISBN 978-0816078189. Ampujaa ei saatu kiinni. == Albumit == *1998: Ghetto Dreams *1998: Throwed in da Game *2001: Fat Pat’s Greatest Hits *2004: Since The Gray Tapes *2005: Since The Gray Tapes Vol. 2 *2008: I Had A Ghetto Dream == Lähteet == Luokka:Yhdysvaltalaiset hip hop -artistit Luokka:Vuonna 1970 syntyneet Luokka:Vuonna 1998 kuolleet